open-index/open-wikipedia-markdown huggingface dataset:
Wikimania

**Wikimania** ass eng international Konferenz, déi vun der Wikimedia Foundation all Joer op enger anerer Plaz organiséiert gëtt. D'Konferenz bréngt Fräiwëlleger zesummen, déi u Wikimedia-Projete schaffen, wéi z.&nbsp;B. Wikipedia, Wikidata oder Wikimedia Commons.

Déi éischt Wikimania gouf 2005 zu Frankfurt am Main ofgehalen a gouf bis 2019 all Joer an enger anerer Stad ofgehalen. Wéinst der COVID-19-Pandemie ass d'Wikimania 2020 ausgefall, a war an deenen zwee Joer drop just online. Vun 2023 un ass se hybrid, d.&nbsp;h. dobäi si kann een souwuel a Presenz wéi och online.

## Um Spaweck

* Offiziell Wikimania-Säit (leet op déi jeeweils aktuell Wikimania-Säit weider)
* Wikimania op Metawiki
Das Geheimnis der drei Dschunken

**Das Geheimnis der drei Dschunken** ass en italieenesch-däitsche Film vum Ernst Hofbauer aus dem Joer 1965 mam Stewart Granger a mat der Rosanna Schiaffino an den Haaptrollen.

## Ëm wat geet et am Film?

## Um Spaweck
filmportal.de
Die fromme Helene (Film)

** Die fromme Helene** ass en däitsche Film vum Axel von Ambesser aus dem Joer 1965 mat der Simone Rethel am Theo Lingen an den Haaptrollen no Geschichte vum Wilhelm Busch.

## Ëm wat geet et am Film?

## Um Spaweck
 filmportal.de
Darling (Film 1965)

**Darling** ass e brittesche Film vum John Schlesinger aus dem Joer 1965 mat der Julie Christie am Laurence Harvey an den Haaptrollen.

## Ëm wat geet et am Film?

## Um Spaweck
Henri Habig

Den **Henri Habig**, gebuer den 12. Januar 1886 zu Paräis (18. Arrond.), a gestuerwen de 24. Oktober 1945 zu Esch-Uelzecht, war e lëtzebuergesche Gewerkschaftler a Lokalpolitiker.

Hien huet um Belval geschafft a war do vun 1925 bis 1929 President vun der Aarbechterdelegatioun. Vun 1927 bis 1932 war hie President vun der Escher Lokalsektioun vun der Gewerkschaft LAV.

Vun 1933 bis zu sengem Doud war hie Gemengeconseiller zu Esch fir Lëtzebuerger Aarbechterpartei. Ausserdeem war hie Vizepresident vun der Aarbechterkummer.

Fir un hien z'erënneren, huet den Escher Gemengerot den 19. Dezember 1966 decidéiert, eng nei Strooss am Quartier Wobrécken no him ze nennen.
Jean Berg

De **Jean Berg**, gebuer de 16. Februar 1889 zu Esch-Uelzecht, an och do den 11. Abrëll 1949 gestuerwen, war e lëtzebuergesche Lokalpolitiker a Gewerkschaftler.

De Jean Berg koum aus enger alagesiessener Escher Famill. Hie war Aarbechter op der Terres-Rouges. Bei de Gemengerotswale vum 31. Oktober 1920 gouf hien eng éischt Kéier op der Lëscht vun der Lëtzebuerger Aarbechterpartei an de Gemengerot vun der Stad Esch gewielt a gouf zanterhier bis 1945 ëmmer nees erëmgewielt.

Fir un hien z'erënneren, huet den Escher Gemengerot den 19. Dezember 1966 decidéiert, eng nei Strooss am Quartier Wobrécken no him ze nennen.
François Donven

De **François Donven**, gebuer den 20. November 1893 zu Esch-Uelzecht, an och do gestuerwen den 18. Dezember 1955, war e lëtzebuergesche Gewerkschaftler a Lokalpolitiker.

Hien huet op der Adolf-Emil-Hütte/Arbed Esch-Belval geschafft an huet do probéiert, zesumme mat ë.&nbsp;a. dem Léon Weirich wärend dem Streik vun 1917 eng onofhängeg Gewerkschaft op d'Been ze setzen. Hie war 1920 ee vun de Grënnungsmembere vum Luxemburger Berg- und Metallindustriearbeiter-Verband. Beim Streik vun 1921 gouf hien entlooss. Dono huet hie fir eng Liewensmëttelgrousshandlung geschafft.

Vun 1921 bis zu sengem Doud war hien zu Esch an engem Stéck Gemengeconseiller fir d'Lëtzebuerger Aarbechterpartei. Vum 1. Januar 1946 bis den 18. Februar 1946 war hien Interimsbuergermeeschter.

Fir un hien z'erënneren, huet den Escher Gemengerot den 19. Dezember 1966 decidéiert, eng nei Strooss am Quartier Wobrécken no him ze nennen.
Léon Lamort

De **Léon Sigisbert Lamort**, gebuer den 10. August 1818 an der Stad Lëtzebuerg, a gestuerwen de 4. Dezember 1872 zu Senneng, war e lëtzebuergeschen Industriellen 
.

Hie war Proprietär vun enger Tapéitefabréck zu Senneng. 1870 war hien ënnert deenen zwou Dose Grënnungsaktionäre vun der Société des hauts-fourneaux luxembourgeois, déi zu Esch d'Brasseurs Schmelz gebaut huet.

Vun 1862 bis 1872 war hie Member vun der Handelskummer.

Hie war mat der Marie Barbe Julie Pescatore bestuet, mat där zesummen e 5 Kanner hat: Eugêne, Maria, Maurice, Lucien a Léon.

Fir un hien z'erënneren, huet den Escher Gemengerot an den 1950er Joren decidéiert, eng nei Strooss am Quartier Lalleng no him ze nennen.
Armand Kaiser

Den **Armand Kaiser**, gebuer den 23. Januar 1925 zu Péiteng, a gestuerwen den 10. Dezember 2016, war e lëtzebuergesche Lokalpolitiker (LSAP).

Den Armand Kaiser war Zwangsrekrutéierten.

Hie war vun 1979 bis 1987 Buergermeeschter vun der Gemeng Péiteng.
Pierre Theis

**Pierre Theis** ass den Numm vun ë. a. follgende Persounen:
* Pierre Theis (Moler) (1819-1848), Moler.
* Pierre Theis (Politiker I), vun 1836 bis 1844 Buergermeeschter vun Diddeleng;
* Pierre Theis (Politiker II), vun  1894 bis 1896, an dann nees vun 1903 bis 1914 Buergermeeschter vun Diddeleng;
* Pierre Theis (? - 1961), Buergermeeschter vun Heischent.

## Kuckt och
* Theis
AU

**AU** steet ë.&nbsp;a. fir:
* d'Afrikanesch Unioun.
* déi international gebräichlech Ofkierzung vun *Astronomical Unit*, also der Astronomescher Eenheet.

**Au** steet ë.&nbsp;a. fir:
* d'Elementsymbol vum Gold.
* eng Interjektioun, déi Péng ausdréckt.

**.au** steet ë.&nbsp;a. fir:
* den Nationalen Top-Level-Domän vun Australien: .au.
Nicolas Ungeschick

Den **Nicolas Ungeschick**, gebuer 1728 zu Wellen, a gestuerwen den 30. Thermidor vum Joer X (18. August 1802) zu Munneref, war e Geeschtlechen.

Den Nicolas Ungeschick koum aus enger finanziell ganz gutt situéierter Famill. Seng Eltere waren de Jean-Guillaume Ungeschick, Nottär zu Gréiwemaacher, an d'Marguerite Horman.

De 5. Juni 1764 gouf hie Paschtouer vun der Par Munneref. Ënner him gouf d'Munnerefer Méchelskierch gebaut.

No him gouf d'Kierchentrap zu Munneref *Montée Ungeschick* genannt.

## Um Spaweck
Arthur Diderrich

Den **Arthur Diderrich**, gebuer de 27. Oktober 1892 zu Munneref, a gestuerwen den 2. Mee 1950 zu Paräis, war e lëtzebuergesche Jurist an Historiker.
## Liewen a Karriär

Am Eischte Weltkrich war hien an der Friemelegioun.

## Publikatiounen
* *Cent ans d'Histoire de la station thermale de Mondorf-Etat*. Les cahiers luxembourgeois N° 5/6 (Juni/Juli 1946), S. 332-348.
* *[https://persist.lu/ark:70795/2jv02x/pages/3/articles/DTL268 Les Luxembourgeois à la Légion étrangère 1914-1918. Préface du capitaine Henry Bordeaux, Membre de l'Académies Française.]* Luxembourg, Linden & Hansen Editeurs.
**Une comtesse de Luxembourg, amie de la chanson française au tournoi de Chauveney 1285.*
**La légende de Mélusine et la Maison de Luxembourg.*
**Un Saint égaré dans la politique, le Bienheureux Pierre de Luxembourg.*
* *L'Emigration française et le passage de la première coalition dans le Duché de Luxembourg 1792*
**La vague sanglante au Luxembourg et en Lorraine 1914-1918*.
* *L'Amitié franco-luxembourgeoise: les manifestations du 13 février 1921, à Nancy.* Nancy: Ed. Le Pays Lorrain, 1921.
* *Le château de Marlborough*. 1946 (Extrait de: *Revue des amateurs*, 15 oct. 1946.

## Gielercher
*  Croix de Guerre 1914-1918
*  Médaille militaire

## Kuckt och
* Lëscht vu lëtzebuergeschen Historiker
Thomas Byrne (Industriellen)

Den **Thomas Byrne**, gebuer 1824 zu Kilcullen an Irland a gestuerwen den 9. September 1884 an der Stad Lëtzebuerg, war en ireschen Ingenieur, Industriellen a Schmelzhär.

Den Thomas Byrne koum kuerz virun 1860 mat enger Grupp vun auslänneschen Ingenieuren an Techniker ënnert der Leedung vum Edmond Le Gallais op Lëtzebuerg. Dës Leit, déi op de Bau vun Eisebunnsbrécke spezialiséiert waren, hunn ë.&nbsp;a. beim Bau vun de Brécken op der Nordstreck matgeschafft an déi brittesch Firma Waring Brothers ënnerstëtzt.

Nodeems d'Eisebunn bis an d'Gebitt vun de belsche Schmelze gebaut war an am Minett och déi nei Strecke vu Beetebuerg op Esch a weider op Däitsch-Oth gradewéi Näerzeng-Rëmeleng op waren, huet den Thomas Byrne sech fir déi lokal Minièren interesséiert. Hien huet verschidden äerzhalteg Terrainen um Téitenger a Rëmelenger Flouer kaaft, ë.&nbsp;a. op *Kolscheid* a besonnesch a *[[Walert]]*, där Minn, déi der MMR gehéiert huet an 1963 zougemaach gouf.

1872, zur selwechter Zäit wéi den Nic. Gonner d'Rëmelenger Schmelz opgemaach huet, huet den Thomas Byrne zesumme mam Charles Collart an 31 anere Leit d'Société des hauts-fourneaux de Rodange gegrënnt an 1874 huet den neie Schmelzhär ugefaange seng Schmelz ze bedreiwen. Bis 1897 hat d'Stolwierk zwee Héichiewen; de Jean-Pierre Hardt huet méi spéit nach en drëtte baue gelooss.

Um Enn vun den 1870er Joren huet de Byrne vum belschen Architekt Victor Besme d'Villa des Roses um Boulevard Royal an der Stad baue gelooss, an där hien och eng Zäitche gewunnt huet.

Den Thomas Byrne huet säi Betrib paternalistesch geleet. Och wann hie vum Gesetz hier zu kenge Sozialleeschtunge verflicht war, huet hien awer eng Zort Betribskichen ageriicht, an där hien de Mineuren, déi Dag fir Dag schwéier geschafft hunn, op seng Käschten zousätzlech Moolzechte verdeelt huet.

Am Ufank vun den 1880er Joren huet hien an der Rue des Martyrs en herrschaftlecht Haus baue gelooss, mat baussenzegen Elementer vum engleschen Architekturstil. An de Ställ nieft dem Haus stoungen dem Byrne seng Grouewepäerd. Wéi d'Rëmelenger Schmelz 1888 vun der neier Société des hauts-fourneaux de Rumelange iwwerholl gouf, ass d'Thomas-Byrne-Haus un de lokale Grouwebesëtzer Boever-Mettelock iwwergaangen.

Den Thomy Byrne ass den 9. September 1884 an der Stad gestuerwen. D'Rëmelenger Minn ass u seng Wittfra Geneviève Byrne-Baustert gaangen, déi d'Minn nach eng Zäit laang bedriwwen huet. Nom Byrne seng Doud ass d'Geneviève Byrne-Baustert an d'Stad geplënnert wou si hir lescht Joren an der Fondation Pescatore verbruecht huet.

Den Thomy Byrne gradewéi seng Fra sinn um Nikloskierfecht begruewen.

## Éierungen
Fir un den Thomas Byrne z'erënneren, sinn am Stater Quartier Hamm an zu Téiteng jeeweils eng Strooss no him genannt.

## Um Spaweck
* Aus dem Minett In: Luxemburger Wort, 113. Jg., n° 238 (25.08.1960), S. 4.
* Aus der Rümelinger Bergbaugeschichte. In: Luxemburger Wort, 124. Jg., n° 111 (21.04.1971), S. 6.
* Byrne Thomas Rumelange - Luxembourg, Geschichtlicher Überblick op industrie.lu
Macroramphosus scolopax

***Macroramphosus scolopax*** ass eng Fëschaart bannent der Famill vun den Centriscidae. Den däitschen Numm „Trompetenfisch“ an dee franséische „bécasse de mer“ referéiere sech op déi speziell Form vun der Schnëss, déi un eng Trompett oder de Schniewel vun enger Schnepp erënnert. 

De *Macroramphosus scolopax* ass weltwäit virun allem an temperéierte Mierer tëscht dem 20. an dem 40. Breedegrad verbreet. 

## Um Spaweck
Nicolas Duprel

Den **Nicolas Duprel**, gebuer ...  a gestuerwen ...,  war e lëtzebuergesche Politiker (KPL).

Hie war iwwer dräi Joerzéngte laang  Gemengeconseiller vun der Gemeng Rëmeleng.

Den Nicolas Duprel war Kandidat bei de Chamberwale vum 26. Mee 1974 fir de Walbezierk Süden an ass, nom Doud vum Carlo Spanier, de 6. Februar 1979, an d'Chamber *nogeréckelt*.

Zu Rëmeleng gouf eng Strooss no him genannt.
Fernande Brachmond

D**'Fernande Brachmond**, bestuet **Marx**, gebuer ... a gestuerwen 2001.

Si war déi éischt Direktesch vum Naturpark Öewersauer. 2001 ass si bei engem Autosaccident leie bliwwen..

Si war Mamm vun 3 Kanner.

De Gemengerot vun der Gemeng Rammerech huet den 9. Februar 2023 decidéiert, eng Strooss zu Bilschdref no hir ze nennen.
Joséphine Welu-Scherer

D**'Joséphine Scherer** bestuet **Welu-Scherer**, gebuer de 6. Dezember 1915 zu Bieles, a gestuerwen den 22. August 1997 zu Esch-Uelzecht, war eng lëtzebuergesch Geschäftsfra a Resistenzlerin.

D'Joséphine Scherer ass zu Bieles opgewuess. 1938 huet si sech mam Bäcker Nicolas Welu bestuet.

An der Zäit vun der däitscher Besatzung am Zweete Weltkrich war si an hire Mann Member vun de Resistenzorganisatiounen LVL an LPL, déi geflüchte franséische Krichsgefaangenen, englesche Piloten, déi ofgeschoss goufen oder Lëtzebuerger Refractairen, gehollef hunn, iwwer d'Grenz a Frankräich ze kommen.

Nom Krich hunn déi zwee weider an hirer Bäckerei geschafft. D'Joséphine Welu-Scherer huet sech an der LSAP op kommunalem Niveau engagéiert.

Si haten zwee Kanner.

D'Gemeng Suessem huet zu Bieles eng Strooss no hir genannt.
## Gielercher
*  1985: Medail vum Ordre de la Résistance

## Literatur
* l.l.n.: "Joséphine Welu-Scherer: Sie stellte ihren Mann". In: Revue, 40. Jg., nº 13 (28.03.1985), p.&nbsp;26. [Digitised by the National Library of Luxembourg].
Marie Müller-Tesch

D**'Marie Tesch**, bestuet **Müller-Tesch**, gebuer de 17. August 1841 zu Arel, a gestuerwen den 23. Februar 1915 zu Esch-Uelzecht, war eng belsch-lëtzbuergesch Mäzenin.

D'Marie Tesch war d'Duechter vun der Marie Caroline Amélie Nothomb an dem Victor Tesch. Si huet sech den 19. Abrëll 1870 mam Hubert Müller bestuet, dee vun 1911 bis 1917 deen éischte President vum Verwaltungsrot vun der Arbed  war.
D'Koppel huet vun 1904 un ofwiesselnd zu Esch am Berwarts Schlass an zu Miezeg am Schlass Tesch dem sougenannte *Castel* gewunnt.

D'Marie Müller-Tesch huet sech fir aarm Fraen a Weesekanner agesat. Sou huet si 26 Joer laang (zesumme mat 3 anere Fraen) d'Dépensë vu Meedercher aus Aarbechterfamillen iwwerholl, déi an d'Haushaltungsschoul goungen. D'Fondation Marie Müller-Tesch, déi se gegrënnt huet, huet no hirem Doud der Stad Esch e Legat iwwerlooss (Suen, souwéi d'Exploitatiounsrechter vun eger Grouf), fir de Bau vun engem Heem fir Weesekanner ze finanzéieren. 1950 huet d'Escher Gemeng domat d'Schlass Tornaco zu Suessem kaaft an doran d'"Kannerschlass" ageriicht.

Den 21. Dezember 1936 huet den Escher Gemengerot decidéiert, eng Strooss am Quartier Bruch no hir ze nennen.
Renée Lazard

D**'Renée Jeanne Lazard**, gebuer de 6. Mee 1928, a gestuerwen de 14. Januar 1942 zu Poitiers, war e lëtzebuergescht Affer vun der Shoah.

D'Renée Lazard war d'Duechter vum Véihändler a Metzler Sigismond Lazard a senger Fra Berthe Mayer. Hatt ass am Alter vun 13 Joer am Exil zu Poitiers, wou d'Famill zanter dem däitschen Iwwerfall gelieft huet, un enger Blinddarmentzündung gestuerwen.

Seng Elteren goufe kuerz dono, zesumme mam Sigismond sengem Brudder Isidor, an der Géigend vu Verteuil verhaft an den 3. November 1942 via Drancy op Auschwitz deportéiert, wou se warscheinlech direkt vergaast goufen.

An der Niklosstrooss zu Déifferdeng, virun hirer Wunneng, goufen den 28. Oktober 2014 véier ''Stolpersteng'' geluecht, fir un d'Famill Lazard z'erënneren.

Zu Déifferdeng gouf weiderhin eng nei Strooss nom Renée Lazard genannt.
Lina Lippmann

D**'Aline Louise** "**Lina**" **Nathan**, bestuet **Lippmann**, gebuer de 4. Januar 1832 an der Stad Lëtzebuerg, a gestuerwen de 7. Januar 1897, war d'Bauhärin vum haitegen Heeschdrëffer Schlass.

D'Lina Nathan war d'Duechter vum Geschäftsmann Samuel Nathan an der Anne Lippmann. 1853 huet si sech mam Banquier Léon Lippmann bestuet (dem Lippmann seng éischt Fra war 1846 gestuerwen). Si ass bei hien an Holland geplënnert, wou de Lippmann verschidden Eisebunnsgesellschafte gefouert huet an och nach eng Bank, d'Bank Lippmann-Rosenthal, zu Amsterdam gegrënnt hat a Generalkonsul vu Lëtzebuerg war.

Nom Doud vun hirem Mann, 1883, huet si d'Schlass zu Heeschdref, dat 1645 vum Jean de Beck gebaut gi war, an dat d'Koppel 1878 kaaft hat, ofrappe gelooss fir an d'Plaz en neit Schlass fir sech opzeriichten.

Dat Schlass, gebaut no de Pläng vum belschen Architekt Charles Thirion am Stil vun der franséischer Spéitrenaissance, gouf 1888 fäerdeg.

D'Lina Lippmann-Nathan huet bis zu hirem Doud, 1897, am Schlass gewunnt.

Fir u si z'erënneren, gouf zu Heeschdref eng Strooss, d'rue Lina Lippmann, no hir genannt.
Raoul Follereau

De **Léon Gabriel Émile Raoul Follereau**, gebuer de 17. August 1903 zu Nevers, a gestuerwen de 17. Dezember 1977 zu Paräis, war e franséische Schrëftsteller a Journalist. Hie war e Pionéier am Kampf géint d'Lepra.

## Liewen

### Kampf géint d'Lepra
Wéi de Follereau 1942 zu Lyon bei de Sœurs missionnaires de Notre-Dame des Apôtres matkritt huet, datt d'Oberin e Projet hat, fir zu Adzopé op der Côte d'Ivoire en Duerf fir déi Leprakrank ze bauen, huet hie sech drëm gekëmmert fir déi néideg Suen ze sammelen.

1954 huet de Raoul Follereau de Welt-Lepra-Dag agefouert. Seng Aarbecht gëtt vun der Fondation Raoul-Follereau virugefouert, déi 1968 gegrënnt gouf.

## Éierungen
Nieft der Stëftung, déi säin Numm dréit, gëtt et eng Rëtsch Institutiounen déi no him genannt sinn, sou z.&nbsp;B.: den *Institut Raoul-Follereau* zu Adzopé, de *Centre Raoul-Follereau* zu Nouméa (Neikaledonien) oder de *Centre Raoul-et-Madeleine-Follereau* zu Pobè am Benin, gradewéi verschidde Stroossen oder Plazen.

### Lëtzebuerg
Zu Lëtzebuerg sinn och eng Rëtsch Stroossen nom Raoul Follereau genannt: *Cité Raoul Follereau* zu Éiter a *Rue Raoul Follereau* zu Diddeleng, Lëtzebuerg, Mamer a Stroossen.

## Um Spaweck
Thomas Byrne

**Thomas Byrne** ass den Numm vun ë.&nbsp;a. follgende Persounen:

* Thomas Byrne (Industriellen), (1824-1884), Matgrënner vun der Société des hauts-fourneaux de Rodange (1872)
* Thomas Byrne (Politiker, 1917), (1917–1978), iresche Politiker
* *Thomas Byrne*, bekannt als Tommy Byrne (* 1958), ireschen Autospilot
* Thomas Byrne (Politiker, 1977) (* 1977), iresche Politiker (Fianna Fáil)
* Thomas Byrne (Schauspiller) (* 1997), brittesche Schauspiller 
* Thomas Robert Byrne (1923–2009), US-amerikanesche Politiker
* Thomas Ryan Byrne, US-amerikaneschen Diplomat
* Thomas Sebastian Byrne (1841–1923), Bëschof vun Nashville
Valentin Simon

De **Valentin Simon**, gebuer den … a gestuerwen den …, war e Wiert zu Eech.

Hie war vun 1800 bis 1822 Buergermeeschter vun der deemoleger Gemeng Eech.

## Éierung
Fir un de Valentin Simon z'erënneren, huet de Stater Schäfferot den 31. Oktober 2002 decidéiert, eng Strooss zu Eech no him ze nennen.
Maximilian Cajetan de Bertrand

De **Maximilian Cajetan de Bertrand**, Grof vu Pérouse a vu Créhange, Nofollger vun den Häre vu Pëtten a Créhange war en Adelegen aus dem Herzogtum Lëtzebuerg. Hie gëllt als de Grënner vun der Biisser Schmelz.

Hien huet 10 Joer laang am Simmer Schlass gewunnt an huet vun 1727 un eng Schmëdd mat engem Schmelzuewe baue gelooss.

Als Erënnerung un hie gouf zu Biissen eng Strooss no him genannt.
Camille Biver (Industriellen)

De **Camille Biver**, gebuer de 15. Juli 1881 an der Stad Lëtzebuerg, a gestuerwen de 16. Februar 1939 zu Biissen, war e lëtzebuergeschen Industriellen.

1911 ass hie mat senger Famill op Biissen geplënnert, wou en de 26. November dat Joer Direkter vun der *Société anonyme métallurgique de Bissen* gouf. Hie blouf dat bis zu sengem Doud 1939.

Als Erënnerung un hie gouf zu Biissen eng Strooss no him genannt.
Edouard Brézol

Den **Edouard Brézol**, gebuer den 29. Mäerz 1854 zu Saint-Laurent bei Mézières, a gestuerwen (?), war e franséischen Ingenieur an Industriellen.

1887 huet hie zu Biissen déi fréier Schmëdd gelount an doran eng mechaniséiert Neelfabréck installéiert, déi no engem franséische Procédé sougenannt *clous de Paris* an Tapisséierneel fabrizéiert huet.

D'Firma, als *Ed. Brézol & fils* gegrënnt, ass séier gewuees an huet de gréissten Deel vu senger Produktioun – 110 Tonnen d'Joer – an d'Belsch, an Holland, an Däitschland an a Loutrenge verkaaft. D'Neel waren aus Eisen, Stol, Koffer an/oder Zénk. 1893 gouf s'an d'Komanditgesellschaft *E. Brézol & Cie* ëmbenannt an 1895 huet de Brézol säin Undeel dem Edmond Hodez verkaaft, deen d'Fabréck ewell ënnert dem Numm *Hodez Edmond et consorts* weidergefouert huet.

Als Erënnerung un hie gouf zu Biissen eng Strooss no him genannt.
## Um Spaweck
* Fiche op industrie.lu (nogekuckt: 04.09.2024).
Martin Greisch

De **Martin Greisch**, gestuerwe 1636, war e lëtzebuergesche Geeschtlechen. Hie war vu 1604 bis 1636 Paschtouer vu Biissen an Dechen zu Miersch.

Ënnert him gouf d'Biisser Rochuskapell gebaut.

Hien ass 1636, warscheinlech un der Pescht, gestuerwen.

Als Erënnerung un hie gouf zu Biissen eng Strooss no him genannt.
Camille Biver

**Camille Biver** ka sech bezéien op:
* de Camille Biver (1881-1939), e lëtzebuergeschen Industriellen;
* de Camille Biver, e lëtzebuergesche Politiker a President vum Benelux-Parlament.

## Kuckt och
* Biver (Familljennumm)
Nicolas Meyers

**Nicolas Meyers** ass den Numm vum:
* Nicolas Meyers (1871), lëtzebuergesche Politiker (Rietspartei);
* Nicolas Meyers (1880-1970), lëtzebuergesche Lokalpolitiker;
* Nicolas Meyers (1902), lëtzebuergesche Lokalpolitiker (CSV).

## Kuckt och
* Meyers
Jean Souvignier

De **Jean Souvignier**, gebuer de 16. Abrëll 1847 zu Biissen, an do gestuerwen de 4. Januar 1908, war e lëtzebuergesche Politiker.

Hie war vu Beruff Bauer a Mëller. 1873 gouf hie fir d'éischt an de Gemengerot vu Biissen gewielt. Dat Joer drop gouf e Schäffen, an 1882 Buergermeeschter. Hie blouf dat bis zu sengem Doud.

Vun 1878 bis 1884 a vun 1890 bis 1896 war hien zousätzlech Deputéierten an der Chamber. 

1903 war hie Matgrënner an Aktionär vun der Société anonyme générale des eaux minérales de Bel-Val.

Als Erënnerung un hie gouf zu Biissen eng Strooss no him genannt.

## Gielercher
*  Chevalier am Ordre de la couronne de chêne (Promotioun 1902).
Apdikter

En **Apdikter ** (fir de Mann) oder eng **Apdiktesch** (fir d'Fra) ass eng Persoun, déi am Gesondheetswiese schafft an déi op d'Produktioun, d'Prüfung, an d'Verdeelen vu Medikamenter spezialiséiert ass. Apdikter schaffe meescht an ëffentlechen Apdikten, a Spidolsapdikten, an der Pharmaindustrie, bei Krankekeesen oder a Fuerschungsariichtungen. Hir Haaptaufgab besteet doran, Patienten a Clienten zu de Medikamenter ze beroden, Medikamenter dem Rezept vum Dokter no ze verdeelen oder selwer ze produzéieren, a sécherzestellen, datt se richteg ageholl ginn.

D'Ausbildung zum Apdikter ass an der Reegel en Universitéitsstudium, dee fënnef bis sechs oder nach méi Joren dauert. Zu Lëtzebuerg gëtt et keng Fakultéit fir Pharmazie, wat bedeit datt all d'zukünfteg lëtzebuergesch Apdikter am Ausland studéieren. Hiren Diplom muss da vum Ministère de la Santé et de la Sécurité sociale homologéiert ginn. De Studium ëmfaasst e groussen theoreteschen Deel, mat ënner anerem Pharmakologie, Chimie, Biologie, a Medezin, an d'Studenten hunn och d'Méiglechkeet, hiert Wëssen a praktesche Stagen ze verdéiwen an ze testen, entweder an enger ëffentlecher Apdikt oder am Labo.

A villen europäesche Länner kruten Apdikter nei Aufgaben an der aktiver Betreiung vun de Patienten an an der Preventioun vu Krankheeten iwwerdroen, fir dat wëssenschaftlech Potential vun den Apdikter ze notzen. Zu Lëtzebuerg huet d'Impfung géint de COVID-19 zur Weiderentwécklung vum Beruff gefouert. Zënter 2022 dierfen d'Apdikter och selwer impfen.

An enger Apdikt ass den Apdikter fir d'Iwwerpréiwe vun de Rezepter, d'Berodung zu de Wiesselwierkungen an den Niewewierkunge vun de Medikamenter a fir d'Produktioun vun individuelle Rezepture verantwortlech. Apdikter spillen och eng wichteg Roll am Beräich vun der Preventioun, ënner anerem andeem si Impfungen duerchféieren, Gesondheetschecken ubidden an iwwer gesond Liewensgewunnechten informéieren. An der Pharmaindustrie sinn Apdikter un der Entwécklung, Produktioun a Qualitéitssécherung vu Medikamenter bedeelegt. An der Fuerschung droe si zur Entwécklung vun neie Medikamenter an Therapie bäi.

## Kuckt och
Historiker

En **Historiker** oder eng **Historikerin** ass eng Persoun, déi sech wëssenschaftlech mat dem Erfuerschen, der Analys an der Interpretatioun vun Evenementer an der Vergaangenheet beschäftegt. Historiker ënnersiche Quelle wéi Dokumenter, Bicher, Bréiwer, Artefakten a mëndlech Iwwerliwwerungen, fir e Verständnis fir historesch Entwécklungen, Kulturen a Gesellschaften zu gewannen. Hir Aarbecht déngt dozou, d'Vergaangenheet ze rekonstruéieren an d'Gréisst an d'Auswierkung vun historeschen Evenementer z'erklären.

Historiker spezialiséiere sech dacks op bestëmmt Epochen, Regiounen oder Themeberäicher, wéi zum Beispill d'Antikitéit, d'Mëttelalter, d'Neizäit, Wirtschaftsgeschicht, Sozialgeschicht oder Militärgeschicht. Sie schaffen a verschiddene Beräicher, dorënner Universitéiten, Fuerschungsariichtungen, Muséeën, Archiven, Bibliothéiken an am Verlagswiesen. Vill Historiker verëffentlechen hir Fuerschungsresultater a Form vu Bicher, Fachartikelen oder Bäiträg a Sammelwierker.

D'Ausbildung als Historiker geschitt an der Reegel iwwer en Universitéitsstudium an der Geschicht. De Studium ëmfaasst d'Methode vun der Geschichtswëssenschaft, den Ëmgank mat Quellen an d'kritesch Analyse vun historeschen Evenementer. Dacks kënnt nom Basisstudium eng Spezialiséierung am Kader vun engem Masterstudium oder engem Doktorat.

Historiker droen derzou bäi, d'Verständnis vun der Géigewaart duerch d'Analyse vun der Vergaangenheet zu verdéiwen. Hir Aarbecht ass wichteg fir d'Bildung vum kollektive Gediechtnes an der Identitéit a fir d'Verständnis vu gesellschaftleche Verännerungen an Entwécklungen.

## Kuckt och
* Lëscht vun Historiker

## Um Spaweck
Elektriker

En **Elektriker** oder eng **Elektrikerin** ass eng Persoun, déi sech mat der Installatioun, dem Entretien an der Reparatur vun elektresche Systemer an Anlage beschäftegt. Elektriker schaffen an ënnerschiddleche Beräicher, dorënner a Wunn- a Bürosgebaier, Industriebetriber, ëffentlechen Ariichtungen an am Bauwiesen.

Zu hiren Aufgaben zielen d'Installatioun, also d'Verleeë vun elektresche Leitungen, d'Uschléisse vu Steckdousen, Schalteren a Beliichtungssystemer, an d'Iwwerpréiwen an den Ënnerhalt vun den elektreschen Anlagen, déi et scho gëtt. Dozou gehéiert d'Etabléiere vu Feelerdiagnosen an d'Reparatur. Elektriker garantéieren och, datt elektresch Installatiounen de lokale Sécherheetsvirschrëften an Normen entspriechen. Eng aner Aufgab ass d'Ënnerstëtze beim Plange vun neien elektresche Systemer an d'Berode vu Cliente beim Choix vun energieeffiziente Léisungen.

Am Bausecteur schaffen d'Elektriker an neie Gebaier, an an deenen, déi renovéiert ginn, an installéieren Elektroanlagen. An der Industrie si si fir den Entretien an d'Reparatur vu Maschinnen a Produktiounsanlage verantwortlech. An anere Betriber, am ëffentleche Secteur an a private Stéit féiere si Installatioun, Reparaturen a Moderniséierungen duerch.

D'Ausbildung zum Elektriker ass an der Reegel eng dual Ausbildung, déi Theorie an enger Schoul a Praxis an enger Entreprise kombinéiert. Zu Lëtzebuerg dauert se däi Joer. Wärend där Zäit kréien déi zukünfteg Elektriker Kenntnesser an der Elektrotechnik, der Elektronik, de Sécherheetsvirschrëften an den Installatiounstechniken.

Elektriker spillen eng weesentlech Roll an der moderner Gesellschaft, andeem si dofir suergen, datt elektresch Systemer sécher an effizient funktionéieren.

## Kuckt och
* Elektrotechnik
* Elektronik

## Um Spaweck
Botzpersonal

**Botzpersonal** ass d'Bezeechnung fir d'Leit déi dofir bezuelt ginn eng Schaff- oder Wunnplaz ze botzen. An der Eenzuel gëtt vum **Botzmann** an der **Botzfra** geschwat.

Wärend an de leschte Joerhonnerten nëmme räich biergerlech oder adeleg Famille sougenannten Déngschtmeedercher beschäftegt hunn, déi am "herrschaftleche" Stot ënner anerem och gebotzt hunn, gëtt et haut vill privat Stéit, déi eng extern Persoun oder Entreprise bezuele fir d'Wunneng ze botzen. Nieft de Privatstéit kënnt d'Botzpersonal an de Gebaier vum Déngschtleeschtungssecteur an an der Industrie, mee och an ëffentleche Gebaier wéi zu Beispill Schoulen a Spideeler zum Asaz.

Am Mäerz 2019 gouf et zu Lëtzebuerg 170 Entreprisen, déi am Botzsecteur aktiv waren. Ronn 11.200 Salariéen haten hir Haaptbeschäftegung an deem Secteur. Dovu war d'Majoritéit weiblech (83%) a portugisesch (53%). D'Zuel vun de Frontaliere war proportional manner héich wéi an der Gesamtekonomie. 

## Um Spaweck
Viale Bligny (Mailand)

D**'Viale Bligny** ass eng Geschäftsstrooss am Zentrum vu Mailand, an där ë.&nbsp;a. d'Bocconi-Universitéit läit.

Si ass ronn 800 Meter laang a verbënnt d*'Viale Sabotino* iwwer *Piazzale di Porta Lodovica* ewech mat der *Viale Col di Lana* a läit zu engem groussen Deel am *Quartier Bocconi*.

## Bemierkenswäert Gebaier

* *[[Palazzo Bocconi (Mailand)|Palazzo Bocconi ]]* och Roentgen-Building genannt, Viale Bligny 1, en Universitéitsgebai am rationalistesche Stil entworf vum Shelley McNamara an Yvonne Farrell (2008)
* *[[Palazzo Bontadini]]*, Viale Bligny 44, entworf vum Alessandro Rimini an Ernesto Bontadini (1929)
* *[[Palazzo Soncini]]*, Gebai-Komplex entworf vum Eugenio Soncini (1965/66)
* *[[Palazzo Mazzucotelli]]*, Viale Bligny 60, Stil Liberty vum Enrico Zanoni a Alessandro Mazzucotelli (1886)
* *[[Palazzo Zanoni]]*, Viale Bligny 27, Stil Liberty vum Enrico Zanoni a Alessandro Mazzucotelli (1888)
* *[[Teatro Principe (Milano)]]*, Viale Bligny 52, Luigi Caccia Dominioni (1954)

## Film
An der Viale Bligny sinn e puer Zeene vum neorealistesche Film *[[Rocco e i suoi fratelli]]* vum Luchino Visconti mam Alain Delon a mat der Claudia Cardinale gedréit ginn, dorënner d'Wäschereiszeen..

## Transport
* Linn  vum Mailänner Metro: Statioun Santa Sofia, Direktverbindung (10 min.) mam Mailänner Fluchhafen Linate
* Linn  vum Mailänner Metro: Statioun Crocetta
* Linn  vum Mailänner Metro: Statioun Porta Romana
*  Tramshalt: Linn 9
*  Bushalten: Linn 59, 90, 91, 92.

## Biller

Università_Bocconi.png|Università  Bocconi
SDA_Bocconi_School_of_Management_(Edificio).jpg|Gebai vun der SDA Bocconi School of Management


## Um Spaweck
Ulrich vun Augsburg

Den **Ulrich vun Augsburg**, an der kathoulescher Kierch als **Hellegen Ulrich** bekannt, gouf ëm 890 zu Wittislingen bei Dillingen a Bayern gebuer an ass de 4. Juli 973 zu Augsburg a Bayern gestuerwen. Hie war vun 923 bis zu sengem Doud den 19. Bëschof vun Augsburg.

A villen Duerstellunge gëtt den Ulrich als den éischte bestätegt, deen duerch eng Kanonisatioun helleg gesprach gouf. De Poopst Johannes XV. soll d'Hellegspriechung den 3. Februar 993 zertifiéiert hunn, awer d'Formuléierung vum Dokument ass nëmmen an Ofschrëfte vu méi spéit iwwerliwwert.

## Liewen

## Duerstellung
Den Ulrich gëtt gemenkerhand am Ornat vun engem Bëschof a mat engem Fësch duergestallt, dacks andeems en op engem Päerd sëtzt.

D'Ulrichskräiz ass och en Zeeche fir den Ulrich erëmzekennen.

## Veréierung
Dem Ulrich seng reliéis Veréierung huet scho kuerz no sengem Begriefnis ugefaangen. Hie gouf direkt no sengem Doud als *sanctus* bezeechent a veréiert. Nach zu Liefzäiten hat hie sech säi Graf op der Südsäit vun der nei gebauter Augsburger Ulrich-an-Afra-Kierch baue gelooss, dat direkt no sengem Doud fir vill Gleeweger eng populär Wallfaartsplaz gouf.

Dem Ulrich säi Gedenkdag ass säin Doudesdatum, de 4. Juli. Am Bistum Augsburg ass den *Ulrichsdag* en Héichfest (*Sollemnitas*).

Hien ass de Patréiner vun de Leit déi reesen, vun de Wanderer, Fëscher, Wiewer, Wënzer an deenen déi stierwen. Hie gëtt bei schwéiere Gebuerten ugeruff, géint Féiwer, kierperlech Schwächt, Wansinn an Tollwut, bei Raten- a Maisploen a géint Iwwerschwemmungen.

## Éierungen
Fir un den hellegen Ulrich z'erënneren, gouf eng Strooss am Stadgronn nom him genannt (*[[Rue Saint-Ulric]]*).

## Kuckt och

* Lëscht vun de chrëschtlechen Hellegen
* Ulrichskierch Lëtzebuerg-Stadgronn

## Um Spaweck

* Den Ulrich am Lexikon vun den Hellegen
Michel Barnier

De **Michel Bernard Barnier**, gebuer den 9. Januar 1951 zu La Tronche, am Departement Isère, ass e franséische Politiker. Hien ass zanter dem 5. September 2024 Premierminister vu Frankräich.

Hie war, resp. ass Member vun de sukzessive gaullistesche  Parteien (UDR, RPR, UMP, LR), an engagéiert sech zanter 1973 an der Politik; fir d'éischt an der Savoie, dono op nationalem Plang an um Niveau vun der EU. 1978 gouf hie fir d'éischt an d'Nationalversammlung gewielt.

Hie war bis ewell Minister responsabel fir ënnerschiddlech Politikberäicher (Ëmwelt, Bezéiungen zu der EU, Aussebezéiungen, Landwirtschaft an Ernierung) an zwee Mol Member vun der Europäescher Kommissioun an de Kommissioune Prodi a Barroso II (Kommissär fir Regionalpolitik, dono fir Bannemaart a Finanzdéngschter).

2016 gouf hien zum Chefnegociateur vun der EU bei de Brexit-Verhandlungen ernannt, an dono Chef vun der Taskforce, fir dës ze finaliséieren an déi zoukünfteg Bezéiunge mat Groussbritannien auszehandelen.

De 5. September 2024 het de Staatspresident Emmanuel Macron hien zum neie Premierminister ernannt. Ma schonns knapps 3 Méint drop, de 4. Dezember, huet d'Parlament senger Regierung d'Vetrauen entzunn, an hien ass zeréckgetrieden. De François Bayrou gouf den 13. Dezember 2024 säin Nofollger.

## Um Spaweck
Thérèse vun Avila

D**'Thérèse vun Avila** (Teresa de Ávila), gebuer als Teresa Sánchez de Cepeda Dávila y Ahumada den 28. Mäerz 1515 am deemolege Kastilien (haut Spuenien), a gestuerwen de 15. Oktober 1582 zu Alba de Tormes bei Salamanca, war eng Karmeliterin an eng Mystikerin.

Si gëtt dacks déi „Grouss Thérèse“ genannt, fir se vun der Helleger Thérèse vu Lisieux (Thérèse vum Kand Jesus) z'ënnerscheeden, déi och déi „Kleng Thérèse“ genannt gëtt.

## Liewen

## Duerstellung
An der chrëschtlecher Ikonographie gëtt d'Thérèse vun Avila am bronge Gewand vun de Karmeliterinnen ouni Schong, mat engem wäisse Vespermantel (Pluviale) an engem schwaarze Schleier duergestallt. Aner Attributer sinn d'Buch an d'Fieder, mat engem Häerz mam Christusmonogramm, mat Gäisselen, Dären an engem Feil, a mat der Dauf vum Hellege Geescht.

## Veréierung
D'Thérèse gëtt als eng grouss Mystiker ugesinn. Si gouf 1614 séileggesprach, 1617 zur Patréinesch vu Spuenie genannt an 1622 helleggesprach. 1944 huet de Poopst Pius XII. si zur Patréinesch vun de Schachspiller deklaréiert.

Den 18. September 1965 huet de Paul VI. si zur Patréinesch vun de hispanesche Schrëftsteller ernannt a si gouf de 27. September 1970 Kiercheléierin, dat als éischt Fra an der Kierchegeschicht.

## Éierungen
Fir un d'Thérèse vun Avila z'erënneren, huet de Stater Schäfferot de 6. Oktober 1997 déi Strooss, déi laanscht de Carmel um Zens leeft, no hir genannt: d'Rue Sainte-Thérèse-d'Avila.

## Kuckt och
* Lëscht vun de chrëschtlechen Hellegen

## Um Spaweck

* D'Thérèse vun Avila am Lexikon vun den Hellegen
Hellege Jousef

De **Jousef** (och nach *Joseph* oder *Josef*) oder **Jousef vun Nazareth**, an der kathoulescher an orthodoxer Kierch als **Hellege Jousef** bekannt, ass e Personnage aus dem Neien Testament, dee fir d'éischt am Evangelium vum Matthäus an an deem vum Lukas ernimmt gëtt. Hien ass de Bräitchemann a méi spéit de Mann vun der Maria, der Mamm vum Jesus.

Hie gëtt ë.&nbsp;a. am Matthäus-Evangelium als Handwierker oder Schräiner vu Judäa beschriwwen. No Lukas-Evangelium koum en ursprénglech vu Bethlehem an huet zu Nazareth gelieft.

Den Numm Jousef kënnt vum Hebräesche Yosef (יוֹסֵף ) wat esouvill heescht wéi „Gott huet derbäigesat“.

## Duerstellung
De Jousef gëtt gemenkerhand mat engem Spadséierbengel, heiansdo een de blitt, mat engem Wénkelmooss oder anerem Schräinergeschier duergestallt.

## Veréierung
Dem Jousef säin Dag ass an der kathoulescher a evangeelescher Kierch den 19. Mäerz. An der orthodoxer Kierch ass et de Sonndeg no Chrëschtdag, oder de 26. Dezember wann e kee Sonndeg tëscht Chrëschtdag an Neijoerschdag gëtt.

An der réimesch-kathoulescher Kierch gëtt den 19. Mäerz zanter dem 12. Joerhonnert als Festdag vum Hellege Joseph gefeiert; et ass mëttlerweil en Héichfest (*Sollemnitas*). Den Dag gëtt am Volleksmond Jousefsdag genannt.

De Jousef ass de Patréiner vun ë.&nbsp;a. de Familljen, de Pappen, den Handwierker (Schräiner, Kéifer, Gierwer, asw.), den Aarbechter, de Leit op der Rees, den Exiléierten, an den Doudegriewer.

## Éierungen
Fir un den hellege Jousef z'erënneren, sinn zu Lëtzebuerg eng Partie Stroossen no him genannt: zu Déifferdeng, Esch-Uelzecht, Rëmeleng an Zéisseng.

## Kuckt och
* Lëscht vun de chrëschtlechen Hellegen
* Kierchen a Kapellen zu Lëtzebuerg, déi dem Jousef geweit sinn.

## Um Spaweck

* De Jousef am Lexikon vun den Hellegen
Sérgio Mendes

De **Sérgio Santos Mendes**, gebuer den 11. Februar 1941 zu Niterói a Brasilien, a gestuerwen de 5. September 2024 zu Los Angeles, war e brasilianesche Pianist, Komponist an Arrangeur, deen ë.&nbsp;a. mat engem Grammy ausgezeechent gouf. Hie war ee vun de Pionéier vun der Bossa Nova an huet mat zu deene Museker aus sengem Land mat deem gréisste Succès gehéiert. Hie gouf 1966 international bekannt mat *Mas que nada*, dat de Jorge Ben komponéiert hat. Am Laf vu senger iwwer 50 Joer laanger Karriär huet hien iwwer 35 Musekalben erausbruecht.

## Discographie

*Dance moderno, 1961, LP/cd
*Quiet nights, 1963, LP
*Você ainda não ouviu nada. Sergio Mendes & Bossa Rio, 1963, LP/cd
*The swinger from Rio, 1964, LP/cd
*Bossa Nova York. Sergio Mendes Trio, 1964, LP/cd
*Cannonbal's bossa nova with Bossa Rio, 1964, LP/cd
*In person at El Matador-Sergio Mendes & Brasil '65, 1964, LP/cd
*Brasil '65. Wanda de Sah featuring The Sergio Mendes Trio, 1965, LP/cd
*The great arrival, 1966, LP/cd
* Herb Alpert presents Sergio Mendes & Brazil '66, 1966, LP/cd
*Equinox - Sergio Mendes & Brasil '66, 1967, LP/cd
*The Beat of Brazil, 1967, LP/cd
*Sergio Mendes favorite things, 1968, LP/cd
*Look around - Sergio Mendes & Brasil '66, 1968, LP/cd
*The fool on the hill-Sergio Mendes & Brasil '66, 1968, LP/cd
*Crystal illusions - Sergio Mendes & Brasil '66, 1969, LP/cd
*Ye-me-lê. Sergio Mendes & Brasil '66, 1970, LP/cd
*Live at Expo' 70. Sergio Mendes & Brasil '66, 1970, LP/cd
*Stillness - Sergio Mendes & Brasil '66, 1971, LP/cd
*País tropical - Sergio Mendes & Brasil '77, 1971, LP/cd
*Primal Roots (AKA Raizes) - Sergio Mendes & Brasil '77, 1972, LP/cd
*Love music - Sergio Mendes & Brasil '77, 1973, LP/cd
*In concert - Sergio Mendes & Brasil' 77, 1973, LP
*Vintage 74 - Sergio Mendes & Brasil' 77, 1974, LP/cd
*Sergio Mendes, 1975, LP/cd
*Homecooking - Sergio Mendes & Brasil '77, 1976, LP/cd
*Sergio Mendes & and the New Brasil '77, 1977, LP/cd
*Brasil '88, 1978, LP/cd
*Pelé - (Original Soundtrack), 1978, LP/cd
*Magic Lady, 1979, LP/cd
*Horizonte aberto, 1979, LP/cd
*Alegria, 1980, LP
*Sergio Mendes, 1983, LP/cd
*Confetti, 1984, LP/cd
*Brasil '86, 1986, LP/cd
*Arara, 1989, LP/cd
*Brasileiro, 1992, cd
*Oceano, 1996, cd
* Timeless, 2006, cd
*Encanto, 2008, cd
*Bom Tempo, 2010, cd

## Um Spaweck
Ingenieur

En **Ingenieur** oder eng **Ingenieurin** ass d'Beruffsbezeechnung vun enger Persoun, déi um Gebitt vun der Technik schafft. Si applizéiert wëssenschaftlech a mathematesch Prinzipper, fir Léisunge fir technesch, wirtschaftlech a gesellschaftlech Erausfuerderungen ze fannen. Ingenieure sinn an ville verschiddene Beräicher täteg, dorënner am Bauwiesen (*Génie civil* op Franséisch), am Maschinnebau, an der Elektrotechnik, an der Informatiounstechnik, am Chimieingenieurwiesen, an der Ëmwelttechnik an a ville weidere Fachgebitter. Si schaffen um Plangen, der Konstruktioun, der Iwwerwaachung an dem Verbessere vu Systemer, Produkter a Prozesser.

D'Ausbildung zum Ingenieur leeft iwwer en Universitéits- oder Fachhéichschoulstudium. Dozou gehéiert de Studium vun enger vun den Ingenieurswëssenschaften. En ëmfaasst theoretesch a praktesche Inhalter, wéi Mathematik, Physik, Informatik a fachspezifesch Modullen. Nieft dem technesche Fachwësse gëtt och Wäert op d'Entwécklung vu Problemléisungsfäegkeeten, Projektmanagement an Teamaarbecht geluecht. Den Ingenieursstudium gëtt dacks mat engem Bachelor- oder Masterdiplom ofgeschloss, an an e puer Länner ass den Titel vum Diplom-Ingenieur eng weider Qualifikatioun.

Ingenieure schaffen a verschiddene Branchen an Ariichtungen, wéi zum Beispill an der Industrie, a Fuerschungsariichtungen, a Berodungsfirmen, an ëffentleche Verwaltungen an am Bildungssecteur. Si spillen eng wichteg Roll bei der Entwécklung vun innovativen Technologien, der Verbesserung vun der Infrastruktur an dem Sécherstelle vun der Nohaltegkeet. Hir Aarbecht ass vu grousser Bedeitung fir d'wirtschaftlech Entwécklung an den technesche Progrès, well si entscheeden zur Léisung vu komplexe Problemer an der Gestaltung vun der Zukunft bäidroen.

Zu Lëtzebuerg vertrëtt den *Ordre des Architectes et des Ingénieurs-Conseils* d'Associatioun ënner anerem déi Berodend Ingenieuren (aus dem Bauwiesen). D*'Association nationale des étudiants ingénieurs luxembourgeois* (ANEIL) ass d'Vereengegung vun de Lëtzebuerger Ingenieursstudenten.

## Kuckt och
* Fachhéichschoulingenieur

## Um Spaweck

* www.letsengineer.lu
Keessjee

E **Keessjee** oder **Caissier** fir de Mann, respektiv **Caissière** fir d'Fra, ass d'Beruffsbezeechnung fir d'Persoun an engem Buttek, engem Supermarché, enger Tankstell, engem Kino an deels och an engem Restaurant oder an enger Verwaltung, déi fir d'Féiere vun der Keess verantwortlech ass. Dat bekanntst Beispill vun engem Keessjee ass dat vun de Keessjeeën am Supermarché. De Keessjee scannt oder enregistréiert d'Wueren oder Déngschtleeschtungen, berechent de Montant, deen de Client muss bezuelen, an hëlt de Paiement entgéint. Keessjeeën sinn dacks den éischte Kontaktpunkt fir Clienten a spillen a wichteg Roll an Zerwiss um Client.

Zu den Aufgaben vun engem Keessjee zielen d'Ofwéckele vu Paiementer mat Boergeld, Transaktioune mat Kredit- oder Debitkaarten, an d'Aléise vu Bongen a Reduktiounen. Keessjeeën mussen donieft sécherstellen, datt d'Kees ëmmer korrekt gefouert gëtt, wat reegelméisseg Ofrechnunge an den Ëmgang mat Wiesselgeld beinhalt. Doriwwer eraus si Keessjeeën  dacks fir d'Betreie vu Clientsfroen verantwortlech, a geleeëntlech och fir d'Apake vun den Akeef an d'Nofëlle vun de Rayone .

D'Aarbecht als Keessjee erfuerdert Geneeëgkeet, Zouverlässegkeet an en héicht Mooss un Opmierksamkeet, besonnesch am Ëmgang mat Suen an dem Ofgläiche vum Solde vun der Tresorerie. Eng frëndlech Astellung ass och wichteg well Keessjeeën dacks an direktem Kontakt mat dem Client stoen. D'Ausbildung bidde vill Betriber selwer un. An e puer Länner kann een an enger Ausbildung am Eenzelhandel zousätzlech Kenntnesser a Fäegkeete vermëttelt kréien, déi fir de Beruff nëtzlech sinn.

De Begrëff ka mat enger anerer Bedeitung och als Synonym fir den Tresorier vun enger Organisatioun gebraucht ginn.

## Um Spaweck
Fändel vu Barbados

De **Fändel vu Barbados** gouf den 30. November 1966 als Symbol vum Inselstaat Barbados ugeholl, also um selwechten Dag, op deem d'Land vu Groussbritannien onofhängeg gouf.

En huet dräi vertikal Sträifen, vun deenen déi zwee baussenzeg däischterblo sinn an d'Mier an den Himmel representéieren. D'Sträif an der Mëtt ass gëllen a stellt de Sand duer. Op der Sträif an der Mëtt ass schwaarz d'Spëtzt vun engem Dräizack ofgebillt. Deen Dräizack soll de Poseidon duerstellen, deen am koloniale Wope vu Barbados ze gesinn ass. D'Tatsaach, datt e gebrach ass, soll de symbolesche Broch tëscht Barbados an der fréierer Kolonialmuecht Groussbritannien duerstellen.

Fir en neie Fändel auszewielen hat d'Regierung e landeswäite Concours ausgeschriwwen, bei deem dem Konschtschoulmeeschter Grantley W. Prescod säin Entworf aus iwwer dausend Proposen als Gewënner gewielt gouf. Doropshi gouf hie vum Errol Barrow, dem éischte Premierminister vum Land, perséinlech gebieden, e puer Versioune vum éischte Fändel ze produzéieren. De Prescod huet duerno e puer där Fändele gebitzt.

No der Onofhängegkeet hat Barbados och laang e kinnekleche Fändel fir d'Kinnigin Elisabeth II. an e Fändel fir de Generalgouverneur. Déi goufen awer 2021 ofgeschaaft, nodeems Barbados 2021 offiziell eng Republik gouf. Amplaz gëtt zënter 2021 de Fändel vun der Presidentin gebraucht.

## Aner Fändele vu Barbados

Naval Ensign of Barbados.svg|Fändel vun der Marinn vu Barbados
Flag of Barbados (1870–1966).svg|Fändel vun der brittescher Kolonie Barbados (1870-1966)
Flag of the West Indies Federation (1958–1962).svg|Fändel vun der kuerzlieweger Westindescher Federatioun (1958-1962)
Royal Standard of Barbados (1975–2021).svg|Fändel vun der Kinnigin vu Barbados (1975–2021)
Standard of the Governor-General of Barbados.svg|Fändel vum General-Gouverneur (1966–2021)
Flag of the Prime Minister of Barbados.svg|Fändel vum Premierminister
Flag of the President of Barbados.svg|Fändel vun der Presidentin


## Um Spaweck
Lëscht vun de Schabloune fir Gielercher

Dës **Lëscht vun de Schabloune fir Gielercher**, déi fir den Ament nach net komplett ass, soll dozou dénge fir méi einfach d'Barett mat der Bezeechnung vum Gielchen (oder och ouni Bezeechnung) an eng Säit ze setzen. Dir fannt:

* an der éischter Kolonn de Code wéi een d'Barett mat der Bezeechnung vum Gielchen antippe kann,
* an der zweeter Kolonn de Code wann ee just d'Barett wëll asetzen.

Beispill fir eng Schabloun mat engem Text (Datum an / oder Quell) anzesetzen:

 
## Lëtzebuerg

### Croix de Guerre

### Médaille de l'Aéronautique

### Nassaueschen Hausuerde vum Gëllene Léiw

### Ordre de la couronne de chêne

### Ordre de Mérite civil et militaire d'Adolphe de Nassau

### Ordre de Mérite du Grand-Duché de Luxembourg

## Belsch
### Ordre de la Couronne

### Ordre de Léopold

### Ordre de Léopold II

## Frankräich
### Ordre national de la Légion d'honneur

## Holland
### Ordre d'Orange-Nassau
Celsus vun Tréier

Den **Celsus vun Tréier** staamt aus enger nobeler Famill a war – sou wéi et iwwerliwwert gouf – de fënnefte Bëschof vun Tréier. A senger Amtszäit vu 14 Joer, huet hi vill Leit zum Chrëschtentum bekéiert. Hien ass ëm 141 zu Tréier gestuerwen. Well d'Bëscheef vun Tréier awer eréischt vun Enn vum 3. Jh. noweisbar sinn, ass dem Celsus seng Authentizitéit éischter legendär.

## Veréierung
Géint 978 goufe Reliquien (Inventio) an der Benediktinerkierch St. Matthias zu Tréier dem Hl. Celsus zougeschriwwen. Duerno huet säi Kult sech an der Westäifel an zu Lëtzebuerg verbreet.

Dem  säin Dag ass den 23. Februar.

## Éierungen
Den Celsus war de Patréiner vun der – mëttlerweil entweiter – Kapell vu Buer an ass den Niewepatréiner vun der Kierch vu Bruch.

## Kuckt och
* Lëscht vun de chrëschtlechen Hellegen
* Celsus vu Mailand

## Literatur

* Emil Donckel: *Der Kult des heiligen Celsus von Trier. Sein Werden, Wachsen und Vergehen*, Luxemburg 1972

## Um Spaweck

* Den  am ökumeenesche Lexikon vun den Hellegen 
* [Den Celsus am "Vollständiges Heiligen-Lexikon" (1858)](http://www.zeno.org/Heiligenlexikon-1858/A/Celsus,+S.+(1))